Airwolf-akteur sterf op 95Die veteraan-akteur Ernest Borgnine is Maandag op ŉ ouderdom van 95 dood. Borgnine het in verskeie rolprente en televisiereekse, waaronder Airwolf, gespeel en ook ŉ Oscar gewen vir die fliek, Marty, waarin hy die rol van ŉ skaam slagter vertolk het. Hy is Maandag in die Cedars-Sinai-mediese sentrum in Los Angeles oorlede. Sy familie het hom bygestaan. “Dit is ŉ baie hartseer dag. Die bedryf het iemand groot verloor, ŉ ware ikoon,” het Lynda Bensky, Borgnine se bestuurder, gesê.